**Шрымбай Дана Абилахатовна**

*М.Х. Дулати атындағы Тараз өңірлік университеті*

*Оқытушы, магистр*

**HTML-құжаттарды көретін және құратын бағдарламалар**

Веб-браузер дегеніміз – интернеттегі ақпарат көздерін көру үшін оларды өңдеуге, бір беттен екіншісіне ауыстыруға арналған бағдарлама. Ақпарат көздері Uniform Resource Identifier (URI) арқылы анықталып, ақпарат көзі ретінде веб-беттер, суреттер, видео және контенттің басқа да бөлімдері болуы мүмкін. Жалпы браузер сайт пен оған кіруші арасындағы веб-беттерді өңдеуші, шығарып беруші қосымша болып есептеледі.

HTML –де сурет,сурет кескінің, дыбыс, мультимедия және видеофайлдар орналастыруға болады.

Сурет пен дыбыс пен орнату үшін IMG және BGSOUND командалары қажет. Жылжымалы мәтінді орнату үшін MARQUEE командасы орнатылады

**HTML** (*Hypertext Markup Language* – гипермәтінді белгілеу тілі) тілі World Wide Web (WWW) жүйесінде гипермәтіндік құжаттарды дайындау үшін құрастырылған. Бұл тіл World Wide Web қызметімен бірге пайда болды және бірге дамып келеді. HTML- тілінің көмегімен көркем, қызықты WEB - парақтарды құруға болады. HTML тілі бастапқы мәтіндік құжатқа енгізілетін және осы құжаттың дисплей экранындағы көрінісін басқаруға мүмкіндік беретін бірнеше командалардың жиынтығы болып табылады. Гипермәтіндік құжат – бұл қосымша элементтерді бас-қаратын, яғни құру, иллюстрация, мультимедиялық орнатулары және басқа құжаттарға гиперсілтемелері бар арнайы код-тар орнатылған құжат. Internet – ке бұндай WEB – парақтар файлдарды WEB-серверлерге орналастыру арқылы жарияла-нады. Өте үлкен құжаттарды беру үшін HTTP (Hyper Text Transfer Protocol) хаттамасы қолданылады.

HTML командалары **тегтер** (tag) деп аталатын элементтердің көмегімен тапсырылады. Әр тегтің арнайы функциясы болады. Тегтердің екі түрі болады:

* бірэлементті тег, ол қандай-да бір әрекетті аяқтау үшін мәтінге қойылады;
* қос тег, ол ашатын және жабатын тегтерден тұрады.

Ашатын тег эффект құрайды, ал жабатын тег оның әреке-тін тоқтатады. Жабатын тегтер қисық сызық (/) белгісімен басталады.

HTML құжатының негізін мыналар құрайды:

‹HTML› бұл тег құжат басында ашылып соңында жабылады.

‹HEAD› ... ‹HEAD› тегтерінің арасына құжаттың тақырыптық бөлігі жазылады, жалпы құжат туралы мәлімет береді.

‹TITLE› тегі ‹HEAD› ... ‹HEAD›арасына жазылып құжат атауын

білдіреді.

‹BODY›...‹/BODY› арасына құжат мәтіні жазылады.

**Блокнот** (ағылшынша *Notepad*) – кез келген Microsoft Windows операциялық жүйесінде орналасқан қарапайым мәтіндік редактор. Блокнот қарапайым болғандықтан, HTML-кодты түсінетін конструкциясы, оны өңдейтін мүмкіндігі жоқ. Бірақ HTML тілімен таныса бастағанда осы редакторды қолданған жеңіл болады. Блокнотты қолдануды үйренген соң, оның орнын басатын кең қызметті тегін бағдарламалар бар: Bred, AkelPad, BDV Notepad, EditPad Lite, TED Notepad, Notepad++ және Notepad2. Мәтін үзінділерін ерекшелеу тегтері жеке символдар мен сөздердің бейнелеуін басқаруға мүмкіндік береді.

|  |  |  |
| --- | --- | --- |
| **Тегтер** | **Қолданылуы** | **Нәтижесі** |
| <B>…</B> | <B>Жартылай қалың</B> | **Жартылай қалың** |
| <I>…</I> | <I>Курсивті</I> | *Курсивті* |
| <U>…</U> | <U>Асты сызылған</U> | Асты сызылған |
| <TT>…</TT> | <TT>Машинкалық</TT> | машинкалық |
| <S>…</S> | <S>Сызылған</S> | Сызылған |
| <BIG>…</BIG> | <BIG>Үлкен</BIG> | Үлкен |
| <SMALL>…</SMALL> | <SMALL>Кішкентай</SMALL> | Кішкентай |
| <SUP>…</SUP> | Жоғарғы – x <SUP>индекс</SUP> | Жоғарғы – xиндекс |
| <SUB>…</SUB> | Төменгі – x <SUB>индекс</SUB> | Төменгі – xиндекс |

Шрифт өлшемін, гарнитурасын және түсін беру **<FONT>** тегі гарнитурамен және мәтін түсімен өлшемді басқару мүмкіндіктерінен тұрады. Шрифт гарнитурасын өзгерту <FONT> тегіне **FACE** атрибутын қосу арқылы жүзеге асады. Шрифт түсін өзгерту үшін <FONT> тегінде **COLOR** = “түс” атрибутын қолдануға болады. Түсті әрқайсысы О-дан ҒҒ-қа дейінгі мәнге ие болатын, жіктелген үш құ-рамға бөліп көрстеуге болады: қызыл (R-Red), жасыл (G-Green), көк (B-Blue). RGB деп аталатын форматпен жұмыс істейтін боламыз.

Суреттің аттарында және жолдарында әріптер регистрін сақтаңыз. Егер де бір әріпін ауыстырып алсаңыз, онда сурет көрсетілмейді. Қазіргі уақытта суреттің 2 типі кең таралған. Біріншісі GIF( кеңейтілуі.gif), екіншісі JPEG(кеңейтілуі .jpg немесе .jpeg). Width және Height параметрін әрқашан қолданыңыз.Ол парақта суреттің жүктелуін тездетеді. Суреттің өлшемін жасанды түрде кішірейту. Height және Width параметрлерінде суреттің нақты өлшемдерінен кем мән бермеңіз. Одан да суреттің өлшемін кішірейтіңіз. Бұл парақтың жүктелуін тездетеді.

Кестелер HTML құжатының маңызды бөлігі болып табылады. Ол тік бағандар мен көлденең жолдардан тұратын тікбұрышты тор. Ұяшық мәтіннен, графикадан немесе басқа кестеден тұруы мүмкін. Кесте негізгі үш бөліктен тұрады:

* кесте атауынан;
* бағандар тақырыбынан;
* ұяшықтардан.
* Кесте жолдар бойымен толтырылады (солдан оңға қарай жол бойымен және келесі жолға көшу арқылы). Әрбір ұяшық толтырылған болуы тиіс.

Сілтемені құру үшін браузерге сілтеме жасайтын құжат адресін көрсетіп, хабарландыруы керек. Екі әрекеттер де, жалғыз қажет href параметрі бар А тегі көмегімен орындалады. Сілтемені адресі абсолютті және қатысты болуы мүмкін. Абсолютті адрестер, веб-беттері немесе сайт атына байланыссыз, сілтеме жазылған жерде және барлық жерде жұмыс істейді.

HTML тілінің маңызды қасиеті – құжат ішіне басқа құжаттарға сілтеме қосу мүмкіндігі болып табылады. Сілтеме ретінде мәтінді немесе графиканы қолдануға болады. Сілтеме түсін өзгерту үшін <BODY> тегінің LINK және VLINK атрибуттары қолданылады. Басқа құжатқа сілтеме құру үшін <A> тегін HREF атрибутымен бірге қолдану керек.